Het zijn comen voir den raide vander stat jan en anthonis van besits
zonen besuts wilen van besuts inden name van hen en inden name van jane
van besuts wettich sone des voirs wilen besits en brueder der voirscr gebruedn
en vand weduwen desselfs wilen besits Ende oic die voirs anthonijs alleen
als pcur vanden nacomeling ende erfgename daneels wijlen beba teghen die
weduwe joes wijlen absoloens en meester felix de hout huen behuweden zone
dair zij als nacomelinghe en mechtich vanden erfgename vand voirscr
wilen besutte ende daneele vand voirscr weduwen en meester felix
yesschen rekeninghe en bewijs te hebben van allen ontfanghe en pfite
die inder voirs weduwen oft meester felix handen oft vordele moigen
zijn gecomen van goeden renten sculden oft peningen toebehoirende
wilen bartelmeeuse alfer in tiden voirleden wissele te loeven dair
voe die voirs wilen joes besits ende daneel desselfs bartelmeeus
borghen waren Welke rekeninghe die voirs weduwe en meester felix
differeerden te doene ende bij reden seggende dat de voirs aenlegghers
voir al innestaen souden en sculdich waren goede caucie te stellen van dat
de selve weduwe en meester felix met eender rekeningen souden gestaen
in alsoe verre alst aenginghe den voirs wijlen besutte en daneele oft huen
erfgename hue recht oft actie hebben en tot dien inne te staene van al
tghene dair inne die selve wilen besuts en daneel oft eenich van hen
uut saken der borchtocht vand voirs wissele des voirs wilen bartelmeeus
moigen zijn gehouden dwelc de voirs aenleggs alsoe niet en meynden
te doene noch caucie te moten stellen voirder dan dat zij met gaders
der weduwen des voirs wilen besuts en janne besits huen getrouwed
brueder voir die voirs pointen geloven souden der voirs weduwen
en meest felix houden dat zij d mede niet sculdich en waen te gestaene
bij reden dair toe bij hen gealligeert Seyden oic dat hue wederptie
en de hue oic ontfanc en bewind van des voirs wilen bartelmeeus
goeden hadden gehadt d af zij oic rekeninghe en bewijs sculdich
waren te doene Soe heeft de raid vander stat notabelic vgadert
hier op uutgesproken en gheappointeert ptien al int langhe gehoort
dat de voirs anthonijs en jan met huer pntacien zullen gestaen
Bij alsoe dat zij die geluften d af verthiden alle pvilegien sulle
doen tsamen en een voir al voir wet te loven en insgelix voir notar
en getuygen Ende tot dien dat die ghene van hen die uut saken
vand tafelen te houden van ons gened hee gepvilegieert sijn gelike
geluften sullen doen voir den raide ons voirs gened hen tstogen